Սիսէն Անթիլիաս վերահաստատուած, Ցեղասպանութիւն, կոտորած, տարագրութիւն եւ բռնագաղթ տեսած Սահակ Բ. Խապայեան կաթողիկոս, Դպրեվանքի առաջին շրջանաւարտ սաներուն ըսաւ. «Կը գուրգուրանք ձեր վրայ այն յոյսով եւ ակնկալութեամբ, որ մեր թեմերուն մէջ, եւ ուր որ երթաք, իբր նոր առաքեալներ, բարձր պիտի պահէք սրտի, մտքի, եւ հոգիի դրօշակը՝ ի պայծառութիւն հայ եկեղեցւոյ եւ ի մխիթարութիւն տառապակոծ հայ ժողովուրդին»։